Diari Oficial de la Generalitat Valenciana


Sumari del DOGV 4298, del 23-07-2002 (2002/8043)

RESOLUCIÓ de 10 de juliol de 2002, del sotssecretari de l'Oficina de Ciència i Tecnologia, per la qual s'accepta la renúncia a diferents beques per a la formació de personal tècnic de suport a la investigació i se n'adjudiquen altres d'idèntiques característiques.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8043


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 10 de juliol de 2002, del sotssecretari de l'Oficina de Ciència i Tecnologia, per la qual s'accepta la renúncia a diferents beques per a la formació de personal tècnic de suport a la investigació i se n'adjudiquen altres d'idèntiques característiques. [2002/X8043]
  
Mitjançant l'Orde de 18 de gener de 2002, de la Conselleria d'Innovació i Competitivitat, s'han convocat beques per a la formació de personal tècnic de suport a la investigació.
  
La Disposició Final Primera d'eixa Orde de 18 de gener faculta el sotssecretari de l'Oficina de Ciència i Tecnologia per a dictar les disposicions i adoptar les mesures que considere oportunes per al desenvolupament i l'aplicació de l'orde.
  
Per Resolució de 10 de juny de 2002, del sotssecretari de l'Oficina de Ciència i Tecnologia, s'han concedit les beques per a la formació de personal tècnic de suport a la investigació.
  
D'acord amb el que establixen els punts 1 i 2 de l'article 54 de l'Orde de 18 de gener de 2002, de la Conselleria d'Innovació i Competitivitat, sobre substitucions, les renúncies o baixes que es produïsquen entre els becaris de nova concessió, dins dels tres primers mesos del període de gaudi de la beca, podran ser cobertes amb l'adjudicació de beques als sol·licitants següents per l'orde de reserva establit en el moment de la resolució de concessió inicial; la nova resolució de concessió tindrà caràcter de continuïtat de la resolució de concessió inicial per al perfil formatiu de que es tracte.
  
Vistos els escrits presentats, en els quals es comuniquen diferents renúncies a les beques de formació de personal tècnic de suport a la investigació, concedides per la Resolució de 10 de juny de 2002.
  
Per tot això, de conformitat amb allò establit en la Resolució de 7 de febrer de 2002, del conseller d'Innovació i Competitivitat en la qual es delega en els sotssecretaris de la Conselleria les facultats a què fa referència l'apartat primer, punt tres, 2 i 3 i punt quatre 3.a) de la Resolució de 20 de desembre de 1999, resolc:
  
Primer
  
Acceptar les renúncies a les beques de personal tècnic de suport a la investigació de les persones beneficiàries que figuren en l'annex I de la present resolució.
  
Segon
  
Procedir a l'adjudicació de les beques a les persones sol·licitants per l'orde de reserva establit en l'annex II de la Resolució de 10 de juny, abans referida, i que figuren en l'annex II de la present resolució.
  
Tercer
  
El període de gaudi de les beques per substitució adjudicades segons es detalla en l'Annex II serà el comprés entre el 15 de juliol i el 31 de desembre de 2002.
  
Quart
  
Desafectar crèdit de l'aplicació pressupostària 26.19.92.505.39.9 línia de subvenció T4016000 per un import de 36.308,96 euros corresponent a allò previst per al pagament des del 14 de juny fins el 31 de desembre de 2002, a les persones beneficiàries que han renunciat a la beca i que figuren en l'annex I, i que es realitze l'anul·lació de l'autorització i la disposició del crèdit en els termes referits.
  
Cinqué
  
Autoritzar la despesa i disposar el crèdit necessari per al pagament a les persones beneficiàries que figuren en l'annex II, per un import total de 19.122,10 euros corresponents als pagaments del període comprés entre el 15 de juliol i el 31 de desembre de 2002, a càrrec de l'aplicació pressupostària 24.82.12.261.74.3 línia de subvenció T4016000.
  
Sisé
  
El termini per a la incorporació dels becaris al centre o al departament serà de 10 dies comptadors des del 15 de juliol de 2002; s'entendrà que si no s'incorporen en eixe termini renuncien a la beca, llevat que compten amb l'autorització d'ajornament. A estos efectes el vicerector o vicerectora d'investigació o el representant legal de la institució haurà d'acreditar davant la Sotssecretaria de l'Oficina de Ciència i Tecnologia la incorporació dins dels 10 dies següents a la data en què es produïsca.
  
Seté
  
La dotació mensual bruta serà de 691,16 euros, que es lliuraran a les persones beneficiàries per anticipat.
  
Als pagaments realitzats se'ls aplicarà la corresponent retenció d'acord amb la normativa vigent.
  
Huité
  
Els beneficiaris de les beques estan obligats al compliment de les obligacions establides en l'article 51 de l'Orde de 18 de gener de 2002, abans referida.
  
Nové
  
D'acord amb el que establixen els articles 10,14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.